Jackie Chan
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Jackie Chan er en kinesisk-amerikansk skuespiller og filmregissør, mest kjent for sine roller i filmer som blander komedie, action og kampsport. Han fikk en Oscar-ærespris i 2017.
Chan medvirket i Hongkong-film fra barneårene av, studerte senere klassisk kinesisk teater og ble først stuntmann og smårolleskuespiller. Han slo gjennom med The Young Master (1980), og skapte seg en svært populær figur som kombinerer nærkampferdighetene til Bruce Lee med komikk.Han hadde en rolle i den amerikanske komedien The Cannonball Run (1981), men det store gjennombruddet i Vesten kom først med Rush Hour (1998; oppfølgere i 2001 og 2007), i tospann med Chris Tucker. Han spilte deretter mot Owen Wilson og Lucy Liu i den populære Shanghai Noon (2000), og har gjennom hele karrieren virket i både USA og Kina.I Harald Zwarts The Karate Kid (2010) hadde Chan rollen som karate-læremester, og han gjorde en fin innsats i kriminaldramaet The Foreigner (2017). I 2016 ble han hedret med en Oscar-ærespris. Les mer i Store norske leksikon Film i USA Film i Hongkong